اؤزبکیستان جمهورباشقانی شؤوکت میرضیایئو، جمهورباشقانی کؤمکچی‌سی فواد اوختایا "دوستلوق نیشانی" تقدیم ائتدی.
تۆرک دؤولتلری تشکیلاتی اولاغان اۆستو ذیروه‌سی اؤنجه‌سی، جمهورباشقانی رجب طیب اردوغان و میرضیایئوین جمهورباشقانلیغی سارایینداکی گؤروشمه‌سین‌ده، جمهورباشقانی کؤمکچی‌سی اوختایا، تۆرکیه و اؤزبکیستان آراسینداکی ایلیشکیلرین گلیشدیریلمه‌سینه وئردیگی قاتقیلاردان اؤترو تقدیم ائدیلمه‌سینه گئچه‌ن سپتامبر آییندا قرار وئریله‌ن دوستلوق نیشانی تقدیم ائدیلدی.
اوختایا دوستلوق نیشانی وئریلمه‌سینه باغلی، میرضیایئوین ایمضاسینی داشییان قرار دا اوخوندو. قرار‌دا،
"سیاسی، دیپلوماتیک، تیجاری، اقتصادی، سرمایه، تحصیل، علم و مد‌نی-بشری ساحه‌لرده‌کی ایلیشکیلری گلیشدیرمه‌یه دایر بؤیوک قاتقیلاری، خالقلاریمیز آراسینداکی دوستلوق و دایانیشما باغلارینی گوجله‌ندیرمه، اوزون وعده‌لی و هر طرفلی ایلیشکیلری یئنی بیر سویه‌یه یوکسلتمه قونوسونداکی ائتکیلی چالیشمالاری سببی ایله تۆرکیه جمهورباشقانی کؤمکچی‌سی فواد اوختای، دوستلوق نیشانی ایله اؤدوللندیریلدی. اؤزبکیستان جمهوریتی جمهورباشقانی شؤوکت میرضیایئو" ایفاده‌لرینه یئر وئریلدی.
داها سونرا میرضیایئو، جمهورباشقانی اردوغان و هیئت عضولرینین آلقیشلاری ایله، اوختایا اؤزبکیستان دوستلوق نیشانینی تاخدی.
اؤزبک جمهورباشقانینا تشکر ائد‌ن اوختای، نیشانی آلماقدان شرف دویدوغونو سؤیله‌دی.
